ઇસ્લામાબાદ : પાકિસ્તાનનું કહેવું છે કે ભારતની સાથે દ્વિપક્ષીય વાતચીતનો રસ્તો પાકિસ્તાન તરફથી ખુલ્લો છે. જો કે ભારત આ મુદ્દો અટકાવીને ઉભુ છે કારણ કે તે કાશ્મીર સહિતનાં મુદ્દાઓ પર સમજુતી કરવા નથી માંગતો. પાકિસ્તાનનું આ નિવેદન મોદીનાં ઇન્ટરવ્યું બાદ આવ્યું છે જેમાં તેણે ઇશારો કર્યો હતો કે પાકિસ્તાનનાં કારણે વાતચીત આગળ નથી વધી રહી. ડોનનાં રિપોર્ટ અનુસાર પાકિસ્તાની વડાપ્રધાન નવાઝ શરીફનાં વિદેશ મુદ્દાનાં સલાહકાર અઝીઝે જણાવ્યું કે પાડોશી સાથે વાતચીતમાં પાકિસ્તાન પાછુ નથી હટી રહ્યું. ભારત હટી રહ્યું છે.